**องค์ประกอบที่ 2 ประสิทธิภาพในการดำเนินงานภารกิจตามนโยบายของผู้บริหารหรือภารกิจพิเศษ**

**ยุทธศาสตร์ที่** 2 การพัฒนาสิ่งแวดล้อมยั่งยืนและการเปลี่ยนแปลงสภาพภูมิอากาศ

**ยุทธศาสตร์ย่อยที่** 2.1 คุณภาพสิ่งแวดล้อมยั่งยืน

**เป้าประสงค์ที่** 2.1.3 กรุงเทพมหานครมีการลดและควบคุมปริมาณมูลฝอยที่แหล่งกำเนิดและเพิ่มประสิทธิภาพการจัดการมูลฝอยตั้งแต่แหล่งกำเนิด  
 จนถึงการกำจัดอย่างถูกต้องฯ

| **ลำดับที่** | **ตัวชี้วัด** | **ค่าเป้าหมาย** | **หน่วยงานรับผิดชอบ** |
| --- | --- | --- | --- |
| 1 | ระดับความสำเร็จในการดำเนินการส่งเสริมการลดและ  คัดแยกขยะตามประเภทแหล่งกำเนิด | ระดับ 5 | ฝ่ายรักษาความสะอาดและสวนสาธารณะ |

| **กลยุทธ์**  (ตามแผนฯ ของหน่วยงาน) | **ตัวชี้วัดกลยุทธ์**  (ตามแผนฯ ของหน่วยงาน) | **นิยาม/คำอธิบายตัวชี้วัด** | **โครงการ/กิจกรรม** |
| --- | --- | --- | --- |
| กลยุทธ์ที่ 2.1.3.1 การจัดการมูลฝอยต้นทางอย่างมีประสิทธิภาพ | ระดับความสำเร็จในการดำเนินการส่งเสริมการลดและคัดแยกขยะตามประเภทแหล่งกำเนิด (ผลผลิต/ผลลัพธ์) | **นิยาม**  **1. การดำเนินการลดและคัดแยกขยะ** หมายถึง การรณรงค์สร้างความร่วมมือในกลุ่มเป้าหมาย โดยการนำแนวคิดการแยกขยะด้วยการส่งเสริมเพื่อให้เกิดกระบวนการลดและคัดแยกขยะเพื่อนำมาหมุนเวียนใช้ประโยชน์ให้มากขึ้น  **2. ประเภทแหล่งกำเนิด** แบ่งเป็น 7 ประเภทหลัก ประกอบด้วย  1) สถานศึกษา 2) อาคาร 3) ชุมชน 4) ศาสนสถาน  5) ตลาด 6) งานกิจกรรม/เทศกาล และ 7) อื่นๆ  **ภารกิจของหน่วยงานที่เกี่ยวข้อง**  **สำนักสิ่งแวดล้อม**  1. จัดทำแนวทางและบริหารจัดการภาพรวมในการขับเคลื่อนตัวชี้วัดและชี้แจงแนวทางการดำเนินการแก่หน่วยงานที่เกี่ยวข้องเพื่อให้เป็นไปตามแนวทางที่กำหนด  2. ให้การสนับสนุนการดำเนินการของสำนักงานเขตในการบริหารจัดการขยะตามแนวทางที่กำหนด  3. ติดตามประเมินผลการดำเนินการตามตัวชี้วัดและสรุปผลการดำเนินงาน  **สำนักงานเขต**  1. ดำเนินการรณรงค์สร้างความร่วมมือคัดแยกขยะก่อนทิ้งและ การส่งเสริมการลดดการเกิดขยะ ดังนี้  1) ส่งเสริมการลด ละ เลิกการใช้พลาสติกหรือบรรจุภัณฑ์ประเภทใช้ครั้งเดียวทิ้ง Reduce (ใช้น้อย)  2) ส่งเสริมการใช้ภาชนะที่ใช้ซ้ำได้ การบริโภคสินค้าคืนขวด หรือบรรจุภัณฑ์ Reuse (ใช้ซ้ำ)  3) คัดแยกขยะก่อนทิ้งเป็น 4 ประเภท แบ่งเป็นสองส่วน  ส่วนที่ 1 แยกแล้วนำไปใช้ประโยชน์เอง แบ่งออกเป็น 2 ประเภท ได้แก่  (1) วัสดุรีไซเคิล โดยการขายหรือบริจาค  (2) ขยะเศษอาหาร นำมาทำปุ๋ยหมัก และน้ำหมักชีวภาพ และแยกน้ำมันพืชใช้แล้วขาย  ส่วนที่ 2 แยกเพื่อส่งกำจัด 4 ประเภท ได้แก่ ขยะอันตราย ขยะเศษอาหาร ขยะทั่วไป ขยะชิ้นใหญ่  2. รายงานผลการดำเนินการตามที่กำหนด  **ค่าเป้าหมาย**  - ระดับ 5  **วิธีคำนวณ/วัดผลการดำเนินงาน**  นับจำนวนแหล่งกำเนิดที่ได้รับการสื่อสารสร้างความเข้าใจการจัดการขยะเพื่อส่งเสริมสร้างความร่วมมือลดและคัดแยกขยะที่แหล่งกำเนิด  **วิธีเก็บข้อมูล/หลักฐาน**  1. แบบรายงานผลการดำเนินการ  2. สรุปผลการดำเนินการ | 1. โครงการส่งเสริมการแปรรูปมูลฝอยอินทรีย์เพื่อนำมาใช้ประโยชน์  (งบประมาณ 50,000 บาท) (ดำเนินการ) (ฝ่ายรักษาความสะอาดฯ) |

**หน่วยงานที่เกี่ยวข้อง สำนักงานเขต** (มติคณะกรรมการอำนวยการเจาจราตกลงการประเมินผลการปฏิบัติราชการฯ ในการประชุมครั้งที่ 2/2565 เมื่อวันที่ 9 ธันวาคม 2565 กำหนดให้อยู่ในองค์ประกอบที่ 2 ค่าน้ำหนักคะแนนเท่ากับ 10 คะแนน

**เกณฑ์การให้คะแนน ตัวชี้วัด** “ระดับความสำเร็จในการดำเนินการลดและคัดแยกขยะตามประเภทแหล่งกำเนิด”

| **ระดับความสำเร็จ** | **เกณฑ์ร้อยละความสำเร็จ** | **วิธีวัดผลการดำเนินงาน** | **คะแนนที่ได้รับ** |
| --- | --- | --- | --- |
| 5 | ร้อยละ 100 | ดำเนินการส่งเสริมการลดและคัดแยกขยะที่แหล่งกำเนิด รวม 60 แห่งขึ้นไปต่อเขต | 10 คะแนน |
| 4 | ร้อยละ 80 | ดำเนินการส่งเสริมการลดและคัดแยกขยะที่แหล่งกำเนิด รวม 50 แห่งขึ้นไปต่อเขต | 8 คะแนน |
| 3 | ร้อยละ 60 | ดำเนินการส่งเสริมการลดและคัดแยกขยะที่แหล่งกำเนิด รวม 40 แห่งขึ้นไปต่อเขต | 6 คะแนน |
| 2 | ร้อยละ 40 | ดำเนินการส่งเสริมการลดและคัดแยกขยะที่แหล่งกำเนิด รวม 30 แห่งขึ้นไปต่อเขต | 4 คะแนน |
| 1 | ร้อยละ 20 | ดำเนินการส่งเสริมการลดและคัดแยกขยะที่แหล่งกำเนิด รวม 20 แห่งขึ้นไปต่อเขต | 2 คะแนน |

**ยุทธศาสตร์ที่** 4 การเชื่อมโยงเมืองที่มีความคล่องตัวและระบบบริการสาธารณะแบบบูรณาการ

**ยุทธศาสตร์ย่อยที่** 4.3 กรุงเทพมหานครเป็นเมืองที่มีรูปแบบการจัดการภูมิทัศน์เมืองอย่างยั่งยืน

**เป้าประสงค์ที่** 4.3.1 กรุงเทพมหานครมีการปรับปรุงองค์ประกอบทางภูมิทัศน์เมืองและส่งเสริมอัตลักษณ์และทัศนียภาพในการรับรู้ของเมือง

| **ลำดับที่** | **ตัวชี้วัด** | **ค่าเป้าหมาย** | **หน่วยงานรับผิดชอบ** |
| --- | --- | --- | --- |
| 1 | ระดับความสำเร็จของการจัดการหาบเร่-แผงลอยของกรุงเทพมหานคร | ระดับ 5 | สำนักเทศกิจ |

| **กลยุทธ์**  (ตามแผนฯ ของหน่วยงาน) | **ตัวชี้วัดกลยุทธ์**  (ตามแผนฯ ของหน่วยงาน) | **นิยาม/คำอธิบายตัวชี้วัด** | **โครงการ/กิจกรรม** |
| --- | --- | --- | --- |
| 4.3.1.2 ปรับบริเวณสำคัญตามที่ผังพัฒนาพื้นที่เฉพาะที่สอดคล้องกับผังเมืองรวม หรือพิจารณาเพิ่มเติมในอนาคต ให้มีองค์ประกอบทางภูมิทัศน์เมืองเพื่อส่งเสริมอัตลักษณ์และทัศนียภาพในการรับรู้ของเมือง | ระดับความสำเร็จของการจัดการหาบเร่-แผงลอยของกรุงเทพมหานคร  (ผลผลิต/ผลลัพธ์) | **นิยาม**  **1. บัญชีข้อมูล** หมายถึง  1. บัญชีข้อมูลจุดทำการค้าหาบเร่-แผงลอยที่อนุญาตให้ทำการค้าตามประกาศกรุงเทพมหานคร  2. บัญชีผู้ค้าหาบเร่-แผงลอยที่ได้รับอนุญาตให้ทำการค้า ณ จุดทำการค้าหาบเร่-แผงลอยตามประกาศกรุงเทพมหานคร  3. บัญชีข้อมูลจุดทำการค้าหาบเร่-แผงลอย นอกจุดอนุญาตให้ทำการค้าตามประกาศกรุงเทพมหานคร ตามข้อ 1  4. บัญชีผู้ค้าหาบเร่-แผงลอย นอกจุดอนุญาตให้ทำการค้าตามประกาศกรุงเทพมหานคร ตามข้อ 3  **2. พื้นที่ทำการค้าหาบเร่-แผงลอย** หมายถึง 1. พื้นที่ที่ได้รับอนุญาตให้ทำการค้าตามประกาศกรุงเทพมหานคร และ/หรือ 2. พื้นที่ที่ไม่รับอนุญาตตามประกาศกรุงเทพมหานคร แต่กำหนดให้เป็นพื้นที่ผ่อนผันทำการค้าชั่วคราว  **3. ระดับความสำเร็จ** หมายถึง ความสำเร็จในการดำเนินการตามภารกิจของหน่วยงานครบตามขั้นตอนที่กำหนดไว้  **การดำเนินการของแต่ละหน่วยงาน ประกอบด้วย**  สำนักเทศกิจ (หน่วยงานหลัก)  1. รวบรวม พิจารณาพื้นที่ และจัดทำบัญชีข้อมูล  2. จัดทำประกาศกรุงเทพมหานครเกี่ยวกับหลักเกณฑ์ วิธีการ เงื่อนไขการกำหนดพื้นที่ทำการค้าและการขายหรือจำหน่ายในพื้นที่สาธารณะ  3. ทบทวนหลักเกณฑ์ วิธีการ เงื่อนไขการกำหนดพื้นที่ทำการค้าและการขายหรือจำหน่ายในพื้นที่สาธารณะ และแจ้งสำนักงานเขตดำเนินการ  4. ปฏิบัติงาน/ดำเนินการตามแผนฯ เช่น การประชุม การเวียนแจ้งหนังสือ การทำความเข้าใจกับเจ้าหน้าที่ปฏิบัติงานผ่านคู่มือการปฏิบัติงาน/การจัดประชุมชี้แจง การสร้างการรับรู้แก่ประชาชนผ่านการประชาสัมพันธ์ การประกาศของราชการ การจัดกิจกรรมรณรงค์ เป็นต้น เพื่อให้การดำเนินการบรรลุผลสำเร็จตามเป้าหมายที่กำหนด  5. ตรวจตรา ตรวจการ บังคับการ ควบคุม กำกับ กวดขัน และดูแลจุดทำการค้าหาบเร่-แผงลอยที่อนุญาตให้ทำการค้า รวมทั้งให้การสนับสนุนการปฏิบัติงานในเชิงพื้นที่ของสำนักงานเขต  6. ติดตามและประเมินผลการตรวจพื้นที่ของสำนักเทศกิจและผลการดำเนินงานของสำนักงานเขต และจัดทำรายงานการดำเนินโครงการซึ่งรายงานนี้จะต้องแสดงสภาพเท็จจริงที่ตรวจพบ และให้ข้อเสนอแนะหรือแนวทางในการปรับปรุงแก้ไขที่เป็นประโยชน์และนำไปปฏิบัติได้ รวมทั้งสอดคล้องกับสถานการณ์หรือสภาพปัญหา  - รายงานการประเมินผลโครงการเชิงปริมาณเป็นรายเดือน นำเสนอผู้บริหารสำนักเทศกิจและหน่วยงานที่เกี่ยวข้องเพื่อนำผลการประเมินไปปรับปรุงพัฒนา  - รายงานการประเมินผลโครงการเชิงคุณภาพเป็นรายไตรมาส นำเสนอผู้บริหารกรุงเทพมหานคร และแจ้งสำนักงานเขตเพื่อนำผลการประเมินไปปรับปรุงพัฒนา  7. ประเมินผลการดำเนินงานโครงการและจัดทำรายงานสรุปผลการดำเนินโครงการซึ่งแสดงสภาพเท็จจริงที่ดำเนินงานทั้งหมดตลอดปีงบประมาณ และมีข้อเสนอแนะเพื่อใช้ในการปฏิบัติงานครั้งถัดไป  สำนักงานเขต (หน่วยงานร่วม)  1. สำรวจและจัดทำบัญชีข้อมูลพื้นที่ทำการค้าหาบเร่-แผงลอย  ๒. จัดทำแผนปฏิบัติงานของสำนักงานเขตตามแผนงาน/แนวทางการปฏิบัติงาน หลักเกณฑ์ วิธีการ/มาตรการดำเนินการ ฯลฯ ของสำนักเทศกิจ  ๓. ปฏิบัติงาน/ดำเนินการตามแผนฯ และตามที่ได้รับแจ้งจากสำนักเทศกิจ  ๔. เจ้าหน้าที่เทศกิจปฏิบัติหน้าที่ตรวจตรา กวดขัน และบังคับการตามอำนาจหน้าที่  ๕. จัดทำรายงานการดำเนินโครงการและการปฏิบัติหน้าที่ของสำนักงานเขตเชิงปริมาณเป็นรายเดือน และเชิงคุณภาพ จำนวน 2 ครั้ง/ปีงบประมาณ ส่งสำนักเทศกิจตามกำหนดเวลา  **วิธีคำนวณ**  ผลการดำเนินงานที่ทำได้เทียบกับระดับความสำเร็จ  **ค่าเป้าหมาย**  - ระดับ 5  **วิธีเก็บข้อมูล/หลักฐาน**  เก็บข้อมูลจากแผน/รายงานการดำเนินงานแต่ละขั้นตอน  1. บัญชีข้อมูล  2. ประกาศกรุงเทพมหานคร  3. แผนงาน (Roadmap)/แนวทางการปฏิบัติของสำนักเทศกิจ หลักเกณฑ์ วิธีการ และเงื่อนไขในการดำเนินงาน การกำหนดรูปแบบและวิธีการรายงานผลการดำเนินงานของหน่วยงานและการตรวจสอบผลการดำเนินงาน  4. รายงานการปฏิบัติงาน/ดำเนินการตามแผนฯ  5. รายงานการตรวจตรา ควบคุม กวดขัน กำกับการปฏิบัติงาน  6. รายงานการประเมินผลเชิงปริมาณรายเดือน และเชิงคุณภาพรายไตรมาส  7. เอกสารอื่น ๆ เช่น แหล่งข้อมูลแสดงการเผยแพร่การดำเนินโครงการ รูปถ่าย VDO ฯลฯ  **โครงการสนับสนุน**  โครงการเพิ่มประสิทธิภาพการจัดระเบียบการค้าหาบเร่-แผงลอย | 1. โครงการเพิ่มประสิทธิภาพการจัดระเบียบการค้าหาบเร่ – แผงลอย  (ไม่ใช้งบประมาณ)(ดำเนินการ)(ฝ่ายเทศกิจ) |

**ชื่อหน่วยงาน** สำนักงานเขต

**เกณฑ์การให้คะแนน ตัวชี้วัด “**ระดับความสำเร็จของการจัดการหาบเร่-แผงลอยของกรุงเทพมหานคร**”**

| **ระดับความสำเร็จ** | **เกณฑ์ร้อยละความสำเร็จ** | **วิธีวัดผลการดำเนินงาน** | **คะแนนที่ได้รับ** |
| --- | --- | --- | --- |
| 5 | ร้อยละ 100 | 1. รายงานการดำเนินโครงการซึ่งรายงานนี้จะต้องแสดงสภาพเท็จจริงที่ตรวจพบ และให้ข้อเสนอแนะหรือแนวทางในการปรับปรุงแก้ไขที่เป็นประโยชน์และนำไปปฏิบัติได้ รวมทั้งสอดคล้องกับสถานการณ์หรือสภาพปัญหา  - รายงานการประเมินผลโครงการเชิงปริมาณเป็นรายเดือน นำเสนอผู้บริหารของหน่วยงานและส่งสำนักเทศกิจตามกำหนดเวลา  - รายงานการประเมินผลโครงการเชิงคุณภาพจำนวน 2 ครั้ง/ปี เพื่อนำผลการประเมินใช้ในการปรับปรุงพัฒนางานรอบต่อไป โดยนำเสนอผู้บริหารของหน่วยงานและส่งสำนักเทศกิจตามกำหนดเวลา  2. รวบรวมข้อมูล/สถิติ สรุปผล ประเมินผลโครงการและข้อเสนอแนะเพื่อใช้บริหารจัดการพื้นที่ในปีงบประมาณถัดไป โดยนำเสนอผู้บริหารของหน่วยงานและส่งสำนักเทศกิจตามกำหนดเวลา  3. รายงานผลการดำเนินงานผ่านระบบการบริหารจัดการแผนพัฒนากรุงเทพมหานคร (BMA digital plans) | 10 คะแนน |
| 4 | ร้อยละ 80 | 1. เจ้าหน้าที่เทศกิจปฏิบัติหน้าที่ตรวจตรา กวดขัน บังคับการตามอำนาจหน้าที่ และดำเนินการแก้ไขปัญหาตามภารกิจและอำนาจหน้าที่ที่กำหนดจนแล้วเสร็จ/สำเร็จ ร้อยละ 80 ขึ้นไป ของกรณีทั้งหมด  2. ปฏิบัติงานและดำเนินการตามแผนฯ ที่กำหนด  3. ปฏิบัติงานตามที่ได้รับแจ้งจากสำนักเทศกิจ | 8 คะแนน |
| 3 | ร้อยละ 60 | 1. เจ้าหน้าที่เทศกิจปฏิบัติหน้าที่ตรวจตรา กวดขัน บังคับการตามอำนาจหน้าที่ และดำเนินการแก้ไขปัญหาตามภารกิจและอำนาจหน้าที่ที่กำหนดจนแล้วเสร็จ/สำเร็จ ร้อยละ 60 ขึ้นไป ของกรณีทั้งหมด  2. ปฏิบัติงานและดำเนินการตามแผนฯ ที่กำหนด  3. ปฏิบัติงานตามที่ได้รับแจ้งจากสำนักเทศกิจ | 6 คะแนน |
| 2 | ร้อยละ 40 | 1. จัดทำแผนของสำนักงานเขตตามแผนงาน/แนวทางการปฏิบัติงาน หลักเกณฑ์ วิธีการ/มาตรการดำเนินการ ฯลฯ ของสำนักเทศกิจ เช่น แผนงาน แผนปฏิบัติงาน แผนการตรวจ แนวทางการปฏิบัติงาน เป็นต้น  2. คำสั่งมอบหมายงาน | 4 คะแนน |
| 1 | ร้อยละ 20 | 1. สำรวจพื้นที่ คัดเลือกพื้นที่ และผลสรุปการคัดเลือกพื้นที่จากการประชุม  2. จัดทำโครงการ  3. จัดทำบัญชีข้อมูลจุดทำการค้าหาบเร่-แผงลอย  4. จัดทำบัญชีผู้ค้าหาบเร่-แผงลอย | 2 คะแนน |